2016. aasta esimesel jaanuaril toimub järjekorranumbriga juba kolmas sportlik uue aasta vastuvõtmine, kus Pärnus Sõudekeskuses Kalev korraldatakse sisesõudevõistlust.
#000000
Tänaseks päevaks väikest-viisi traditsiooniks kujunev võistluskogunemine sai ideena algust 2013. aasta lõpus. Võistluse peakorraldaja Rait Merisaar mõtles, et jaanuari kuu on Concept 2 Logbookis alati meetrite kogumise kuu, sest toimumas on Virtual Team Challenge, mille eesmärgiks on tiimidega koguda rohkem kilometraaži kui konkurendid. „Tahtsin omalt poolt anda Team Sõudespinning Estoniale kohe suure panuse ja kutsusin sõbrad appi. 2014. aastal kui võistlus alguse sai, oli meid kokku 8 sõudmisehuvilist ja läbisime kõik poolmaratoni.“
#000001
„Aasta hiljem küsiti minult, kas ka 2015 sõidame ja ei jäänudki muud üle kui taas asuda võistlust organiseerima. Panin paika, et distants võiks olla „meeldivam“ (st lühem), et saada rohkem osalejaid ja seetõttu sõitsime 60-minutilist distantsi. Sel korral oli meid kokku 11 sportlast, kellest kaks soovisid sõita lausa kaks sõitu järjest. Tol korral osales meil ka esimest korda segatandem ja pidime võistlust läbi viima kahes sõidus.“, ütles Merisaar kinnitades, et asi on hoogu kogunud.
#000002
Uusaasta sportlikul kogunemisel nagu igal võistlusel selgitatakse välja ka võitja, kuid et asi oleks lihtsam ja huvitavam ning ka kergemini korrladatav, ei jagata kunagi võistlejaid klassidesse (sest osalevad erinevates vanustes mehed-naised). Sellel võistlusel on kahel esimesel aastal selgunud võitja ennustuse alusel. „See tähendab, et enne starti küsisin, kui mitu minutit või meetrit (vastavalt aastale) sa selle distantsi või ajaga jõuad läbida ja võitjaks on osutunud alati enda tulemust kõige täpsemalt prognoosiv sportlane.“
#000003
Esimesel aastal võitis maailmarekordiomanik 24h sõidus – Joosep Veltson, teisel aastal invasõudja Randel Peerna. „Käesolevaks ajaks on võistlus aga nii juurdunud, et valminud on ka juhend ja kindlasti loodan, et sel aastal on neid sõudesõpru rohkem, kes on kohe esimesel jaanuaril valmis uut aastat alustama sportlikult, tulles oma heade sõudesõpradega meelisala tegema.“
#000004
Suure tiimina sisesõudmise Maailmameistrivõistlustele Pariisis
#000006
Sõudevõistluse Alfa võitis üllatusmees Martin Milling
#000008
2022/2023 hooajaga alustame 5. septembril
#000011
Taaskord on aeg teid kõiki kutsuda Sõudespinningu suvelaagrisse
#000012
Värsked uudised otse sinu postkasti
#000014
Sisesõudmise rühmatreeningud igaühele. Võta meiega ühendust
#000015